ઊંચા દરે આવકવેરો તથા સંપત્તિવેરો ભરતી વ્યક્તિઓના કેસમાં, કરવેરા આયોજન કરવા માટેનો એક સરળ માર્ગ એ હોઈ શકે કે આવી વ્યક્તિઓની મિલકત (Assets), જે તેમની આવક કે સંપત્તિનું મૂળ ઉદ્ભવસ્થાન હોય, તેનું હસ્તાંતર (Transfer) તેમના કુટુંબના અન્ય કોઈ સભ્યને કરવામાં આવે, જેની આવક અને સંપત્તિ પ્રમાણમાં ઓછાં હોય, કુટુંબના સભ્યો વચ્ચે આવક અને સંપત્તિની આમ વહેંચણી કરીને, વ્યક્તિના કેસમાં આવકવેરા અને સંપત્તિવેરાનું આયોજન થઈ શકે.